FI
17.7.2023
Euroopan unionin virallinen lehti
C 252/59
2) Toinen kanneperuste, jonka mukaan Euroopan komissio on soveltanut lakia virheellisesti, koska komissio on erehtynyt 16.3.2023 annetun tuomion komissio ym. v.
Pharmaceutical Works Polpharma (C-438/21 P–C-440/21 P, EU:C:2023:213) ulottuvuuden osalta ja etenkin katsoessaan, ettei 11.11.2021 päivätty ad hoc arviointilausunto ollut merkityksellinen.
3) Kolmas kanneperuste, jonka mukaan Euroopan komissio teki virheen perustaessaan riidanalaisen päätöksen sillä päätöksensä tekemisajankohtana käytössä olleisiin virheellisiin tieteellisiin tosiseikkoihin.
4) Neljäs kanneperuste, jonka mukaan komission täytäntöönpanopäätöksellä C(2014)601(final) (2) myönnetty Biogenin myyntilupa on lainvastainen ja jossa vaaditaan riidanalaisen päätöksen kumoamista tämän johdosta.
5) Viides kanneperuste, jonka mukaan perusoikeuksia ja erityisesti Euroopan unionin perusoikeuskirjan 47 artiklan mukaisia oikeutta oikeudenmukaiseen oikeudenkäyntiin, puolustautumisoikeutta, oikeutta tulla kuulluksi ja oikeutta oikeusperustaan on loukattu.
6) Kuudes kanneperuste, jonka mukaan riidanalaisella päätöksellä heikennetään kantajan oikeusvarmuutta.
7) Seitsemäs kanneperuste, jonka mukaan riidanalaisella päätöksellä loukataan kantajan perusteltua luottamusta.
8) Kahdeksas kanneperuste, jonka mukaan riidanalaisella päätöksellä loukataan Euroopan unionin perusoikeuskirjan 17 artiklassa vahvistettua kantajan omistusoikeutta.
9) Yhdeksäs kanneperuste, jonka mukaan Euroopan komissio on syyllistynyt riidanalaisella päätöksellä harkintavallan väärinkäyttöön.
(1) (2)
Ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31.3.2004 annettu Euroopan parlamentin ja neuvoston asetus (EY) N:o 726/2004 (EUVL 2004, L 136, s. 1).
Ihmisille tarkoitetun lääkkeen ”Tecfidera – dimetyylifumaraatti” myyntiluvan myöntämisestä Euroopan parlamentin ja neuvoston asetuksen (EY) N:o 726/2004 mukaisesti 30.1.2014 tehty komission täytäntöönpanopäätös C(2014)601(final).
Kanne 15.5.2023 – WO v. komissio (Asia T-259/23) (2023/C 252/71) Oikeudenkäyntikieli: italia Asianosaiset Kantaja: WO (edustaja: asianajaja M. Velardo) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan 5.5.2022 tehdyn päätöksen, jolla kantajaa ei otettu kilpailun EPSO/AD/380/19-AD9 varallaololuetteloon — kumoamaan 15.7.2022 tehdyn päätöksen, jolla hylättiin oikaisuvaatimus kilpailun EPSO AD/380/19-AD9 varallaololuetteloon ottamatta jättämisestä — kumoamaan nimittävän viranomaisen 14.2.2023 hiljaisesti tekemän päätöksen, jolla 14.10.2022 tehty Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 90 artiklan mukainen valitus katsotaan hylätyksi, koska EPSO ei vastannut siihen neljän kuukauden kuluessa — velvoittamaan komission korvaamaan oikeudenkäyntikulut.